open-index/open-wikipedia-markdown huggingface dataset:
Marie Stopes

**Marie Charlotte Carmichael Stopes**, nada o 15 de outubro de 1880 e finada o 2 de outubro de 1958, foi unha autora, paleobotánica, investigadora, euxenista escocesa, defensora dos dereitos da muller e pioneira no eido da planificación da natalidade. As súas achegas en paleontoloxía e clasificación do carbón foron moi significativas, ademais de ser a primeira académica da súa facultade na Universidade de Manchester.

## Traxectoria 
Xunto co seu segundo marido, Humphrey Verdon Roe, fundou a primeira clínica de control da natalidade de Gran Bretaña. Stopes editou a publicación *Birth Control News* que daba consellos explícitos sobre o tema.

O seu manual sobre sexo, *Married Love* foi moi controvertido e influente. Opúñase ó aborto argumentando que a prevención da concepción era suficiente.

## Notas
Newsweek

***Newsweek*** é unha revista de novas de aparición semanal. Publícase en Nova York e distribúese nos Estados Unidos.

Debido a problemas financeiros, Newsweek suspendeu as súas edicións impresas o 31 de decembro de 2012 e volveu retomalas o 7 de marzo de 2014.

## Historia 
Orixinalmente denominada *News-Week*, foi fundada por Thomas J.C. Martyn o 17 de febreiro de 1933. Ese número contiña sete fotografías das novas da semana na súa portada. Co paso do tempo ampliou o concepto de revista de novas, dende historias persoais á análise e a crítica. En 1961 The Washington Post Company comprou a revista.

A data de 2003, calculábase que tiña unha distribución mundial de máis de 4 millóns de exemplares, incluíndo 3,1 millóns nos Estados Unidos. Tamén publica edicións en xaponés, coreano, polaco, ruso, español e árabe, ademais de *Newsweek International* en inglés.

Aínda que estea centralizada en Nova York, ten 22 oficinas: nove nos Estados Unidos e en Pequín, São Paulo, Río de Xaneiro, Buenos Aires, Cidade do Cabo, Frankfurt, Hong Kong, Xerusalén, Londres, Cidade de México, Moscova, París, Tokyo e Varsovia.

Dende 2008, *Newsweek* atravesou varios problemas financeiros, que se viron reflectidos en reducións sucesivas. En agosto, o grupo The Washington Post vendeu esta revista ó empresario Sidney Harman por un prezo simbólico de 1 dólar. O editor Jon Meacham renunciou tras concretarse a venda. En novembro de 2010, *Newsweek* fusionouse co sitio web de opinión *The Daily Beast*. Newsweek é propiedade conxunta de Harman e IAC.

## Notas
Arlie Russell Hochschild

**Arlie Russell Hochschild**, nada en Boston o 15 de xaneiro de 1940, é unha profesora universitaria, feminista e socióloga estadounidense.

## Traxectoria 
Filla de diplomáticos, desde moi cedo espertou a conciencia sobre a diferenza entre os sentimentos interiores e o mundo das aparencias.

Ós 12 anos, os seus pais alistáronse no U.S. Foreign Service e a familia mudouse a Tel Aviv. Estudou na Escola Tabeetha, unha escola de misión escocesa en Iafa.

Formouse en relacións internacionais no Swarthmore College (1962), fixo un mestrado en 1965 e o doutoramento en 1969 en socioloxía pola Universidade de California en Berkeley, onde se converteu en profesora emérita.

Está casada co escritor Adam Hochschild, con quen tivo dous fillos.

## Notas
División do traballo

A **división do traballo** é a fragmentación ou descomposición dunha actividade produtiva en tarefas máis elementais, así como a súa repartición entre diferentes persoas, segundo a súa forza física, habilidade e coñecementos. Aínda que dende a prehistoria é consustancial a toda actividade humana, a división do traballo intensificouse coa revolución neolítica que orixinou as sociedades agrarias e acelerou de xeito extraordinario a súa contribución ó cambio tecnolóxico e social co desenvolvemento do capitalismo e a revolución industrial.

## Definición 
En xeral, a división do traballo é a separación de tarefas en calquera sistema económico para que os participantes se especialicen. Os individuos, as organizacións e as nacións están dotados ou adquiren capacidades especializadas e forman combinacións ou intercambios para aproveitar as capacidades doutros ademais dos seus. As capacidades especializadas poden incluír equipo ou recursos naturais, ademais de destrezas e adestramento, e combinacións complexas de tales activos que a miúdo son importantes, como cando se usan múltiples artigos de equipo especializado e operadores especializados para producir un só produto.

## Notas
Cathy Young

**Cathy Young**, nada como **Ekaterina Jung** (en , en Moscova o 10 de febreiro de 1963, é unha xornalista e escritora rusa-estadounidense cuxo traballo propugna unha versión moderada do libertarismo, así como o feminismo da igualdade. É autora de dous libros, colaboradora frecuente da revista libertaria Reason, e columnista regular para Newsday e RealClearPolitics.com.

## Traxectoria 
Nada en Moscova, tiña 17 anos cando a súa familia emigrou ós Estados Unidos en 1980, converteuse nun cidadá naturalizada en 1987 como Catherine Alicia Young. Gradouse na Universidade de Rutgers en 1988. En Rutgers escribiu unha columna para o xornal estudantil diario Targum e traballou como escritora do estudante para The Detroit News. Tamén completou a súa autobiografía, publicada en 1989 e continúa a súa asociación con The Detroit News, onde foi columnista habitual dende 1993 até 2000 e traballou como xornalista independente para diversas publicacións como The New York Times, The Washington Post, The Philadelphia Inquirer, Newsday, The New Republic, The Wall Street Journal, The American Spectator, National Review, Salon.com, The Weekly Standard, e Reason. No seu segundo libro, publicado en 1999, criticou tanto o feminismo como o tradicionalismo dende o que describiu como un punto de vista proigualdade, unha filosofía que, segundo ela, pode ser chamado "feminismo ou algunha outra cousa".

## Notas 
## Véxase tamén 
### Ligazóns externas 
* Páxina oficial
Feminismo da igualdade

miniatura|220px|Símbolo da igualdade de xénero.
O **feminismo da igualdade** é unha teoría feminista e un movemento social que  ten como obxectivo conseguir a igualdade entre homes e mulleres e expón que para iso non é suficiente a igualdade formal ou legal senón que é necesario estabelecer un novo contrato social. O feminismo da igualdade inclúe diferentes feminismos como son os socialistas, marxista e anarquistas.

Así mesmo, o feminismo radical estadounidense e os feminismos de Simone de Beauvoir e  materialistas como Christine Delphy e Lidia Falcón tamén forman parte desta perspectiva teórica. Todos estes feminismos cren que homes e mulleres son orixinariamente seres humanos.  O feminismo da igualdade considera que a loita pola igualdade real e efectiva, material, entre mulleres e homes transforma de maneira radical todas as áreas da vida social, o propio concepto do que é un ser humano e reformula os fins e o sentido da vida individual e colectiva.

Entre as feministas históricas máis relevantes do feminismo da igualdade están Olympe de Gouges e Mary Wollstonecraft na Revolución francesa até Flora Tristán, Alexandra Kollontai e Sylvia Pankhurst entre as sufraxistas e marxistas, Kate Millett e Shulamith Firestone entre as feministas radicais.

## Véxase tamén 
### Outros artigos 
* Primeira onda do feminismo
* Igualdade de xénero
* Feminismo liberal
Teoloxía feminista

A **teoloxía feminista** é un movemento que se atopa dentro dalgunhas relixións incluíndo o budismo, o cristianismo, o xudaísmo ou o islam, que reconsidera as tradicións, prácticas, escritos e teoloxías desas relixións dentro dunha perspectiva do feminismo.

Algún dos obxectivos da teoloxía feminista inclúen salientar o papel da muller no contexto relixioso, reintepretar a proposta relixiosa dominante patriarcal, avogar por unha interpretación teolóxica que faga fincapé no papel da muller na relixión na perspectiva feminista de examinar a imaxe da muller en textos sacros. Algunhas das metas de sectores menos ortodoxos dalgunhas relixións desexan aumentar o papel das mulleres entre os clérigos e autoridades relixiosas (ordenación de mulleres).

## Eido de estudo 
A teoloxía feminista abrague unha gran variedade de movementos e correntes de pensamento diferentes nas distintas tradicións relixiosas e culturas do mundo, xurdindo sempre como unha reflexión que reconsidere as tradicións, prácticas, escrituras, e as teoloxías das relixións dende unha perspectiva feminista.

Hai que diferenciar a teoloxía feminina da teoloxía feminista. A perspectiva feminina, a diferenza da feminista, non debe situarse de forma crítica ante ninguén. A perspectiva feminista presupón un posicionamento crítico para que parte dunha experiencia de contradición entre a propia vivencia e a fe ou tradición recibida. A perspectiva feminista presupón que mulleres e homes foron creados para estabelecer entre eles relacións libres e recíprocas, sen submisión nin dominio por parte de ninguén e por tanto sitúase de maneira crítica fronte ás estruturas de opresión patriarcais.

## Notas
Xénero de Deus

O **xénero de Deus** pode ser visto como un aspecto literal ou alegórico dunha divindade. En relixións politeístas, os deuses máis comumente posúen xéneros sexuais literais que os permiten interactuar uns cos outros, e até mesmo con humanos, de maneira sexual. Porén, na maioría das relixións monoteístas non hai un ser co cal Deus poida ser comparado para concluír un xénero literal, entón a afirmación do xénero desta deidade única e solitaria é probabelmente unha analoxía de como Deus e os humanos consignan e se relacionan entre si, sen ningunha connotación sexual. Malia que o concepto de Deus é un espírito inintelixíbel en moitas relixións e, polo tanto, desprovido de xénero, o debate sobre o seu sexo medrou nas décadas recentes. A preponderancia das referencias a Deus no antigo e novo testamentos é nun contexto de figura masculina; frecuentemente é citado como "pai". A pesar disto, hai un número significativo de alegorías femininas referentes ó deus xudaico-cristián, comumente nun papel materno.

## Véxase tamén 
### Bibliografía 
* Berke, Matthew. 'God and Gender in Judaism '. *First Things* **64** (1996): 33–38.
* Dorff, Elliot N. *Male and Female God Created Them: Equality with Distinction*. University Papers. Os Ánxeles: University of Judaism, 1984, pp.&nbsp;13–23.
* Eller, Vernard. *The Language of Canaan and the Grammar of Feminism*. Grand Rapids, Míchigan: William B Eerdmans Publishing Company, 1982.
* Harlow, Jules. 'Feminist Linguistics and Jewish Liturgy'. *Conservative Judaism* **49** (1997): 3–25.
* Johnson, Elizabeth. 'The Incomprehensibility of God and the Image of God Male and Female'. *Theological Studies* **45** (1984): 441–465.
* Platinga, Alvin Carl. "God, Arguments for the Existence of". *Routledge Encyclopedia of Philosophy*. Routledge, 2000.
* Swinburne, Richard G. "God". In Ted Honderich (ed.). *The Oxford Companion to Philosophy*. Oxford University Press, 1995.
James Mellaart

**James Mellaart**, nado en Londres o 14 de novembro de 1925 e finado o 29 de xullo de 2012, foi un arqueólogo británico e descubridor do xacemento neolítico de Çatalhöyük en Turquía. Foi expulsado de Turquía por ser sospeitoso de vender antigüidades no mercado negro. Tamén se viu involucrado en controversias puramente arqueolóxicas sobre a chamada Deusa-Nai de Anatolia que exhumou nas súas escavacións en Anatolia na década dos 60.

## Traxectoria 
Foi profesor na Universidade de Istambul e director asistente do Instituto Británico de Arqueoloxía de Ankara. En 1951, Mellaart empezou a dirixir escavacións de xacementos turcos, con axuda da súa muller, Arlette, turca de nacemento. Axudou a identificar a olaría “copa de champagne” da Idade do Bronce tardía, en Anatolia occidental, que levou a descubrir Beycesultan en 1954. Logo de rematar este traballo, dirixido entón por Seton Lloyd, axudou a publicar os resultados. En 1959 comezou a ensinar arqueoloxía de Anatolia en Ankara.

## Obras 
*"Anatolian Chronology in the Early and Middle Bronze Age"; *Anatolian Studies* VII, 1957
*"Early Cultures of the South Anatolian Plateau. The Late Chalcolithic and Early Bronze Ages in the Konya Plain"; *Anatolian Studies* XIII, 1963
**Çatalhöyük, A Neolithic Town in Anatolia*, Londres, 1967
**Excavatians at Hacilar, vol. I-II*

## Notas
Jane Ellen Harrison

**Jane Ellen Harrison**, nada o 9 de setembro de 1850 e finada o 5 de abril de 1928 foi unha académica, lingüista e feminista británica. Harrison é unha das fundadoras, con Karl Kerenyi e Walter Burkert, dos estudos modernos en mitoloxía grega.

## Traxectoria 
Aplicou os descubrimentos arqueolóxicos ás interpretacións da relixión grega de tal forma que se tornaron padrón. Académicos contemporáneos como Mary Beard, biógrafa de Harrison, describiuna como "a primeira profesora de carreira académica da Inglaterra".

Harrison iniciou os estudos formais en ''Cheltenham Ladies' College*, onde conseguiu un diploma. En 1874, continuou estudos clásicos no *Newnham College*, da Universidade de Cambridge. Conseguiu dous doutoramentos, un na Universidade de Aberdeen en 1885 e outro na Universidade de Durham en 1897.  Este recoñecemento garantiulle a oportunidade de retornar ó *Newnham College* como unha conferencista en 1898.

### Primeiros traballos 
A primeira monografía de Harrison, en 1882, presentou a tese que tanto a *Odisea* de Homero e as artes visuais das cerámicas foron inspiradas en fontes fundamentais da mitoloxía, unha opinión que até entón non era común na arqueoloxía, e que o repertorio destas cerámicas podería ofrecer informacións sobre mitos e rituais.

A maneira con que desenvolveu seu gran traballo, *Prolegomena to the Study of Greek Religion'' (1903), foi o de proceder do ritual para o mito que o inspirou.: "Na teoloxía os traxes son máis difícies de ver, a verdade é máis difícl de formular do que o ritual." (p 163). É así que ela comeza o libro analizando os festivais atenienses: Anthesteria, festival de colleita, Thargelia, Kallynteria, Plynteria, e o festival das mulleres, no cal detectaba moitos resquícios do primitivismo, Thesmophoria, Arrophoria, Skirophoria, Stenia e Haloa.

## Notas 
## Véxase tamén 
### Outros artigos 
* Relixión matriarcal
Judith K. Brown

**Judith K. Brown** é unha fitopatoloxista estadounidense coñecida polos seus estudos sobre os virus que afectan ás plantas. As súas investigacións céntranse nos *Geminiviridae* e nos virus da mosca branca. Ten un PhD da Universidade de Arizona e tamén ensina na mesma institución. Foi editora asociada de *Phytopathology* durante tres anos, e en 2003, foi delegada da Academia Nacional de Ciencias no simposio de ciencias de Istanbul. En 2015 converteuse en membro da Academia Estadounidense das Artes e as Ciencias.

## Notas
Astilleros Balenciaga

**Astilleros Balenciaga** é unha empresa vasca do sector naval adicada á construción e reparación de buques.

## Notas
Learjet 40

O **Learjet 40** (LJ40) é un reactor executivo lixeiro producido por Bombardier Aerospace.

## Deseño e desenvolvemento 
O Learjet 40 deriva do Learjet 45 pero ten unha fuselaxe máis curta (uns 60&nbsp;cm) e está impulsado por dous motores Honeywell TFE731-20AR. O modelo 40 sucede ao Learjet 31A na liña de modelos Learjet, con varias melloras de actuación e comodidade tomadas do modelo 45.

O prototipo, un modelo 45 reconstruído, voou por primeira vez o 31 de agosto de 2002, e o primeiro avión de produción realizou o seu voo de estrea o 5 de setembro dese mesmo ano. Ámbolos dous voos tiveron lugar no aeroporto de Wichita Dwight D. Eisenhower. O Learjet 40 entrou en servizo en xaneiro de 2004.

O Learjet 40XR é unha versión mellorada introducida en outubro de 2004, ofrecendo un maior peso de engalaxe, máis velocidade de cruceiro e mellor taxa de ascenso en comparación co LJ40. Os incrementos son debidos ao uso da configuración de motor mellorada TFE731-20BR.

## Notas
Carole Pateman

**Carole Pateman**, nada en Sussex o 11 de decembro de 1940 é unha teórica política e feminista británica. Coñecida pola súa posición crítica á democracia liberal. Entre as súas obras coñecidas está "The Sexual Contract" publicada en 1988 expondo que a desigualdade entre os sexos é un produto de especial reorganización patriarcal da modernidade. Dende 2007 é membro da Academia Británica.

## Traxectoria 
Obtivo un doutoramento na Universidade de Oxford. Dende 1990, a profesora Pateman ensinou no Departamento de Ciencia Política na Universidade de California, Os Ánxeles (UCLA).

En 2007, foi nomeada membro da Academia Británica.

En 2012 recibe o Premio Johan Skytte de ciencia política.

## Notas 
## Véxase tamén 
### Bibliografía 
*
Julia Michaels

**Julia Michaels**, nada co nome de **Julia Carin Cavazos** en Davenport (Iowa) o 13 de novembro de 1993, é unha cantante e compositora estadounidense.

## Notas
## Véxase tamén
Walter Burkert

**Walter Burkert**, nado en Neuendettelsau, Baviera o 2 de febreiro de 1931, e finado en Zürich o 11 de marzo de 2015, foi un estudoso da relixión grega.

## Traxectoria 
Profesor emérito de cultura clásica da Universidade de Zürich (Suíza), tamén impartiu clases no Reino Unido e nos Estados Unidos. Foi experto en Filosofía da relixión e interveu no Círculo Eranos.
En 2000 foille concedido o Premio Balzan e en 2003 foille conferido o Sigmund-Freud-Preis für wissenschaftliche Prosa.

## Obras 
*
**
**
*
*
*
*
*
*

### Escolma de artigos 
**Das hunderttorige Theben und die Datierung des Ilias* en *Wiener Studien*, vol. 89 (1976), pp.&nbsp;5–21.
**Kynaithos, Polycrates and the Homeric Hymn to Apollo* en *Arktouros: Hellenic studies presented to B. M. W. Knox*, ed. G. W. Bowersock, W. Burkert, M. C. J. Putnam. Berlim: De Gruyter, 1979, pp.&nbsp;53–62.
*''Lydia between East and West or how to date the Trojan War: a study in Herodotus' en *The ages of Homer: a tribute to Emily Townsend Vermeule* ed. Jane B. Carter, Sarah P. Morris. Austin: University of Texas Press, 1995, pp.&nbsp;139–148.

## Notas
Rúa Panadeiras (A Coruña)

A **rúa das Panadeiras** ou **rúa Panadeiras** é unha rúa residencial e comercial da Coruña situada no barrio da Pescaría da cidade.

## Historia 
Na rúa, chamada San Sebastián, chegou a haber doce fornos de pan que lle deron o nome de Panadeiras. Entre 1849 e 1875 foi nomeada María Pita e a partir desa data aparece como “Panaderas”, agás no período 1931-1936 no que se denominou Santiago Casares Quiroga, onde está a súa casa.

A parte final da rúa, coñecida como praza de Panadeiras ou praza do Consulado, foi bautizada en 1960 como praza do Pintor Sotomayor. A rúa situada entre as Capuchinas e a Casa do Consulado nomeouse en 2013 en honra de Pedro Antonio Sánchez Vaamonde.

## Veciños e negocios 
No edificio n.º 12 residiron Santiago Casares Paz e o seu fillo, Santiago Casares Quiroga, e alí naceu a filla deste, María Casares. Dende 2007 sitúase nel a Casa Museo Casares Quiroga.

No inicio da rúa estaba a casa do Patín, doada en 1789 por Teresa Herrera para a construción dun hospital de caridade.

Na rúa estiveron negocios populares como a pastelaría "La Gloria" e nela inaugurouse en 2008 o centro comercial denominado Bulevar do Papagaio.

## Arquitectura 
Na rúa Panadeiras existen varios edificios destacados:
* N.º 2, edificio de Antonio de Mesa (1922)
* N.º 4, edificio de Pedro Mariño (1929)
* N.º 12, casa de Casares Quiroga, de Pedro Mariño (1925)
* N.º 7, edificio de estilo ecléctico de Juan de Ciórraga (1916)
* N.º 13, edificio modernista de Julio Galán Carvajal (1908-1909)
* N.º 27, edificio de Juan de Ciórraga (1893)
* N.º 29, edificio El Ocaso, de Antonio Tenreiro e Peregrín Estellés (1935)

Os edificios máis destacados da rúa son a Casa do Consulado (século XVIII) e o convento das Capuchinas (séculos XVII-XVIII), do que se conserva a igrexa e un lenzo de cantería que forma parte do Museo de Belas Artes. A casa do cura, acaroada á igrexa foi derrubada en 2004 e reconstruída de novo en 2009.

Entre os elementos do espazo público catalogados están o pavimento, a fonte e o arboredo do adro das Capuchinas e o farol de fundición da praza do pintor Sotomayor.

## Galería 

Ficheiro: A Coruña - Antiguo Convento de las Capuchinas 02.JPG|Igrexa das Capuchinas
Ficheiro: Casa d Consulado (A Coruña).jpeg|Casa do Consulado
Ficheiro: Casa Museo Casares Quiroga.jpg|Casa Museo Casares Quiroga

## Notas 
## Véxase tamén 
### Bibliografía 
*
Relixión matriarcal

[miniatura|A [deusa das cobras é moitas veces utilizada como proba da existencia dun matriarcado primitivo aínda que non haxa probas de que esta imaxe represente unha deusa.]]
Unha **relixión matriarcal** é unha relixión que se concentra nunha deusa ou deusas. O termo é frecuentemente utilizado para referirse ás teorías de relixións matriarcais prehistoricas que foron propostas por estudosos como Johann Jakob Bachofen, Jane Ellen Harrison, e Marija Gimbutas, e máis tarde popularizada pola segunda onda do feminismo.

## Historia 
O concepto dun matriarcado prehistórico foi introducido en 1861 cando Johann Jakob Bachofen publicou *Unha Investigación do Carácter Relixioso e Xurídico do Matriarcado no Mundo Antigo.* El postulou que o patriarcado histórico é relativamente recente, substituíndo un estado anterior de matriarcado. Bachofen presenta un modelo onde a sociedade matriarcal e os cultos de misterio son a segunda das catro fases históricas do desenvolvemento da relixión. A primeira fase é a que el chama "hetaerismo", que se caracteriza pola existencia de cazadores coletores paleolíticos que practicaban a poligamia. A segunda fase é a neolítica, un estado matriarcal lunar da agricultura, cunha primeira forma da deusa Deméter dominante. Este foi seguido por un período "dionisíaco" de emerxencia do patriarcado, que finalmente conseguiu estabelecerse no período "apolíneo" do patriarcado e a aparición da civilización na antigüidade clásica.

No inicio de 1900, a historiadora Jane Ellen Harrison presentou a teoría de que o panteón olímpico substituíu unha anterior adoración ás deusas da terra.

## Notas
Korsholm

**Korsholm** (en sueco) ou **Mustasaari** (en finés; as dúas formas oficiais) é un municipio de Finlandia situado na rexión de Ostrobotnia. En 2017 a súa poboación era de 19.449 habitantes. A superficie do termo municipal é de 3.178,59 km2, dos cales 2.312,10&nbsp;km2 son auga. O concello ten unha  densidade de poboación de 22,93 hab./km².

Limita cos municipios de Laihia, Malax, Vaasa e Vörå, todos eles dentro da súa mesma rexión.

O concello é biilingüe con maioría de falantes de sueco e minoría finesa.

## Notas 
## Véxase tamén 
### Outros artigos 
* Lista de municipios de Finlandia nos que o finés non é a única lingua oficial

### Ligazóns externas 
* Sitio web de Korsholm
Gran Premio do Reino Unido de 1996

O **Gran Premio do Reino Unido de 1996** foi unha carreira de motor de Fórmula 1 celebrada o 14 de xullo de 1996 no Circuíto de Silverstone, Silverstone, Northamptonshire, Inglaterra. Foi a décim rolda da tempada de Fórmula Un de . A carreira de 61 voltas gañouna o Williams de Jacques Villeneuve que logrou a súa segunda vitoria da tempada diante de Gerhard Berger, no Benetton, o McLaren de Mika Häkkinen chegou no terceiro lugar, o seu primeiro podio desde o seu accidente case mortal no Gran Premio de Australia de 1995. Rubens Barrichello tomou a cuarta posición, igualando o seu mellor final da tempada. Os puntos finais foron para David Coulthard no segundo McLaren e Martin Brundle no segundo Jordan.

Damon Hill logrou a pole position na súa carreira na casa, pero comezou lentamente e retirouse pouco antes da metade da carreiraa, despois de que un problema coa porca da roda o fixera trompear na curva Copse cando intentaba pasar a Häkkinen. Por terceira carreira consecutiva, os pilotos da Scuderia Ferrari, Michael Schumacher e Eddie Irvine, foron obrigados a retirarse con problemas técnicos nas primeiras seis voltas, Schumacher con problemas hidráulicos e Irvine cunha falla no diferencial.

## Clasificación 
### Cualificación 
### Carreira 
## Notas 
* **Derradeira carreira:** Forti
* **Derradeira carreira:** Andrea Montermini
* Os tempos de cualificación de Ricardo Rosset (1:30.529 o mellor) quedou eliminado logo de perder o control de peso da FIA, pasando do 17º ao 20º posto na grella.

## Posicións logo da carreira 
;Clasificación no campionato de pilotos

;Clasificación do campionato de construtores

* 

## Notas
## Véxase tamén
Gran Premio de Francia de 1996

O **Gran Premio de Francia de 1996** de fórmula 1 celebrouse no Circuíto de Nevers Magny-Cours en Francia o 30 de xuño de 1996. Foi a novena proba da tempada de Fórmula Un de , o 74º Gran Premio de Francia, ou o 82º Gran Prix de l'ACF. Michael Schumacher acadou a pole position pero o seu motor rebentou na volta de quecemento e non comezou a carreira. A carreira, disputada en 72 voltas gañouna Damon Hill para o equipo Williams desde o a segunda posición da grella de saída. Jacques Villeneuve terminou segundo no outro Williams, con Jean Alesi terceiro para o equipo Benetton.

## Clasificación 
### Cualificación
### Carreira
## Notas 
* Jacques Villeneuve estrelouse fortemente na curva de Estoril na cualificación, cando a parte dianteira do seu Williams derrapou e rompeu o lado esquerdo do seu coche nas barreiras. O coche foi reparado a tempo para o día da carreira.
* Eddie Irvine clasificou décimo, pero desposuírono dos seus tempos de clasificación e posto na parte traseira da grella despois de que un dos deflectores de aire no seu Ferrari resultase demasiado alto. 
* O piloto Michael Schumacher retirouse na volta de formación cando fallou o seu motor.
* Herbert foi descualificado do 11º posto por mor das irregularidades na carrozaría.
* Ata , esta foi a última vez que ningún ex Campión do Mundo comezou nunha carreira de F1.

## Posicións logo da carreira
;Clasificación do campionato de pilotos

;Clasificación no campionato de construtores

* **Nota**: Só están incluídos os cinco primeiros postos na clasificación.

## Notas
## Véxase tamén
Merlin Stone

**Merlin Stone**, nada como **Marilyn Jacobson** en Brooklyn, Nova York, o 27 de setembro de 1931 e finada o 23 de febreiro de 2011, foi unha autora, escultora e profesora de arte e historia da arte. Foi unha salientable pensadora da teoloxía feminista e da Deusa nai máis coñecida polo libro que escribiu, *When God Was a Woman* (1976).

## Traxectoria 
Merlin Stone comezou a interesarse pola arqueoloxía e a relixión antiga a partir dos seus estudos en historia da arte. Deu clases na Universidade de Nova York.

A autora pasou unha década pescudando antes de escribir o libro entón titulado *The Paradise Papers* e despois na edición norteamericana como *When God Was a Woman* (1976). A obra describe a teoría sobre como os hebreos suprimirían a suposta relixión baseada no culto á Deusa nai, que sería practicada en Canaán, e como esa estrutura de relixión matriarcal e matrilinear moldearía a estrutura da relixión xudaica e polo tanto, do cristianismo.

Noutra obra, *Ancient Mirrors of Womanhood* engadiu historias, mitos e oracións arredor da figura da deusa nunha ampla variedade de relixións. A hipótese de Stone é radical e desafiadora para as visións normalmente aceptadas sobre a antigüidade e como tales son controvertidas. É autora tamén de moitos ensaios, como por exemplo "3,000 Years of Racism."

A obra *When God Was a Woman* tivo un profundo impacto na emerxente cultura do culto á Deusa dos anos 70 e 80 nos Estados Unidos. É escrito de forma clara e sinxela, especialmente para mulleres criadas nunha tradición xudaico-cristiá e propiciou por iso que o tema dunha divindade feminina fose máis accesíbel.

## Notas
Feminismo cristián

O **feminismo cristián** é un aspecto da teoloxía feminista que busca o adianto e a comprensión da igualdade entre homes e mulleres moralmente, socialmente, espiritualmente e a partir dunha perspectiva cristiá. As feministas cristiás argumentan que a loita por parte das mulleres na dirección da igualdade é precisa para unha completa comprensión do cristianismo. Elas cren que Deus non discrimina con base en características bioloxicamente determinadas, como o sexo. As principais cuestións inclúen a ordenación de mulleres, a dominación masculina no casamento cristián, o recoñecemento de habilidades espirituais e morais en igualdade, dereitos reprodutivos e a busca por un divino feminino ou transcendente ó xénero. As feministas cristiás, moitas veces aproveitan as ensinanzas doutras relixións e ideoloxías, alén de referencias bíblicas.

O termo "igualitarismo cristián" é moitas veces preferido por aqueles que defenden a igualdade e equidade de xénero entre os cristiáns e que non desexan asociarse co movemento feminista.

## Notas 
## Véxase tamén 
### Bibliografía 
* Rosemary Radford Ruether, *Feminist Theologies: Legacy and Prospect* (Minneapolis, MN: Fortress Press, 2007)
* Patricia M. Berliner, Ph.D., *Touching Your Lifethread and Revaluing the Feminine* Cloverdale Books (2007) ISBN 978-1-929569-20-5 https://web.archive.org/web/20150923204752/http://www.cloverdalebooks.com/CloverdaleBooks/TYL_RTF.html
* Mimi Haddad, Ph.D., "Egalitarian Pioneers: Betty Friedan or Catherine Booth?" *Priscilla Papers,* Vol. 20, No. 4 (Autumn 2006)
* Eryl W. Davies, *The Dissenting Reader: Feminist Approaches to the Hebrew Bible* (Burlington, VT: Ashgate, 2003)
* Pamela Sue Anderson, *A feminist philosophy of religion: the rationality and myths of religious belief* (Oxford; Malden, Mass.: Blackwell, 1998)
* Pamela Sue Anderson and Beverley Clack, eds., *Feminist philosophy of religion: critical readings* (Londres: Routledge, 2004)
* Letty M. Russell, *Church in the Round* (Westminster John Knox Press, 1993)
* John Temple Bristow, ''What Paul Really Said About Women: An Apostle's Liberating Views on Equality in Marriage, Leadership and Love* (San Francisco: Harper & Row, 1988)
* Patricia Wilson-Kastner, *Faith, Feminism, and the Christ'' (Philadelphia: Fortress Press, 1983).
Coidado parental

[miniatura|[Andoriña adulta alimentando as súas crías no niño.]]
O **coidado parental** é unha estratexia comportamental e evolutiva adoptada por algúns animais que fan un investimento parental para incrementar a eficacia biolóxica dos seus descendentes. Esta estratexia significa máis esforzo investido nun número relativamente baixo de descendentes para darlle a cada un deles unha maior posibilidade de sobrevivir para reproducirse; unha estratexia oposta é producir grandes cantidades de descendentes pequenos, xeralmente en forma de ovos que son abandonados para que sobrevivan por eles mesmos.

O coidado parental atópase en moitos insectos, especialmente insectos sociais como as formigas, abellas ou avespas; nalgúns peixes; en moitas aves e especialmente nos mamíferos.

## En bioloxía evolutiva 
En bioloxía evolutiva, o investimento parental é o gasto de tempo e esforzo que beneficia á descendencia á conta da habilidade dos proxenitores de investir noutros compoñentes da súa propia eficacia biolóxica. Forma parte dun tipo de estratexia reprodutiva na que se elixe e cría un pequeno número de crías con posibilidades relativamente altas de sobrevivir. Pode ir mesmo acompañado da produción dun reducido número de cigotos, mesmo só un.

## Notas
Erich Neumann

**Erich Neumann**, nado en Berlín o 23 de xaneiro de 1905 e finado en Tel Aviv o 5 de novembro de 1960, foi un psicólogo israelí represtante da escola evolutiva en psicoloxía analítica.

## Traxectoria 
Estudou filosofía e medicina e posteriormente entrou a formar parte do círculo achegado a Carl Gustav Jung. Algúns considérano o discípulo máis salientable de Jung.

Nas súas obras principais prosegue a metodoloxía de Jung aplicada á psicoloxía profunda. Este método denomínase amplificación e consiste en remitir un caso ou síntoma á simboloxía presente en diversas manifestacións culturais de diferentes pobos. É dicir, o carácter empírico da psicoloxía junguiana non deriva do acerto no diagnóstico dos síntomas senón na proba da presenza universal dun fenómeno anímico.

No caso de Erich Neumann, os materiais que emprega son fundamentalmente mitolóxicos. É tal o volume de mitos e símbolos que percorren o seu discurso psicolóxico que o propio Jung considerou algunhas das súas obras, por exemplo *Ursprungsgeschichte des Bewusstseins* (*As orixes e historia da conciencia*), como superadoras das súas propias obras.

Porén, Erich Neumann achegou algúns matices persoais ós temas junguianos. Así, por exemplo, a importancia que Neumann proporcionou ós réximes matriarcal e patriarcal están case ausentes en Jung. Ademais, Erich Neumann describiu varias constelacións simbólicas importantes no proceso de individuación, como a fratría, e achegouse bastante ós postulados da psicoloxía do eu freudiano (Heinz Hartmann) contemporáneo da súa obra.

A achega que máis fama lle proporcionou a Neumann é a súa descrición do complexo da Deusa Nai. Nunha época na que a psicoloxía freudiana estaba centrada no pai e mesmo Jung falaba da individuación como saída do incesto primario, Neumann describiu con gran detalle a importancia do complexo inconsciente da Gran Nai, como arquetipo universal co que se enfronta todo individuo na súa vida. Con iso, adiantouse ás tendencias posteriores que dende o lado freudiano analizaron a relación simbiótica entre nai e fillo, fundamentalmente da man de Michael Balint, Melanie Klein, Margaret Mahler, John Bowlby e Heinz Kohut.

## Obra 
* *Tiefenpsychologie und neue Ethik*, 1949
* *Ursprungsgeschichte des Bewusstseins*, 1949
* *Amor und Psyche*, 1952
* *Umkreisung der Mitte*, 3 Bde., 1953/54
* *Die große Mutter*, 1956
* *Der schöpferische Mensch*, 1959
* *Die archetypische Welt Henry Moores*, 1961, posthum veröffentlicht
* *Krise und Erneuerung*, 1961, posthum veröffentlicht
* *Das Kind. Struktur und Dynamik der werdenden Persönlichkeit*, 1963, posthum 1980 veröffentlicht

## Notas 
## Véxase tamén 
### Bibliografía 
* Neumann, Erich. *Depth Psychology and a New Ethic*. Shambhala; Reprint edition (1990). .
* Ortíz-Osés, Andrés. *La Diosa madre*. Trotta; (1996). 
* Neumann, Erich. *The Child*. English Translation by Ralph Manheim, C.G. Jung Foundation for Analytical Psychology, Inc.; Hodder and Stoughton (1973). .
Feminismo xudeu

O **feminismo xudeu** é un movemento que busca mellorar o escenario relixioso, xurídico e social das mulleres dentro do xudaísmo e abrir novas oportunidades para a experiencia relixiosa e o liderado para mulleres xudías. Os movementos feministas, con abordaxes distintas, abríronse en todos as principais pólas do xudaísmo.

Na súa forma moderna, o movemento feminista xudeu pode ser rastrexado até os comezos dos anos 1970 nos Estados Unidos. De acordo coa profesora Judith Plaskow, que se concentrou na presenza do feminismo no xudaísmo reformista, as principais dificultades das primeiras feministas xudías eran a exclusión do grupo de oración coñecidos como *minian*,  a imposibilidade das mulleres de seren testemuñas e de pedir o divorcio.

Segundo a historiadora Paula Hyman, dous artigos publicados na década de 1970 sobre o papel da muller no xudaísmo foron particularmente influentes: *The Unfreedom of Jewish Women*, publicado en 1970 no  *Jewish Spectator* pola súa editora, Trude Weiss-Rosmarin, que critica o tratamento das mulleres na lei xudía, e un artigo de Rachel Adler, chamado The Jew Who Wasn't There: Halacha and the Jewish Woman, publicado en 1971 na  *Davka*, unha revista contracultural.

## Notas
Arte minoica

A **arte minoica** ou **arte da antiga** **civilización minoica** desenvolveuse entre o 3 000 e o 1 100 a.C. tanto na illa de Creta, como en diversas rexións do Exeo e o Mediterráneo, lougares onde a influencia minoica foi forte por mor do comercio intenso con potencias e pobos dos arredores.

## Arquitectura 
dereita|miniatura|Ruínas de Festo.
Unha das achegas máis notábeis dos minoicos a arquitectura é súa columna exclusiva, que era maior no cume que na base. As columnas estaban feitas de madeira e eran xeralmente pintadas de vermello. Estaban montadas nunha base de pedra sinxela e cubertas cunha almofada, unha peza redonda en xeito de capitel.  Durante o Minoico Medio os minoicos desenvolveron técnicas arquitectónicas revolucionarias como o uso de cantarías cortadas e a perforación de encaixes no cume de bloques de cantarías para a fixación de grandes vigas horizontais.

Debido a mitoloxía, moitos estudosos por anos loitaron para descubrir a localización do famoso labirinto do minotauro. Como Evans apuntou en súas primeiras impresións, Cnossos debería ser considerado como o labirinto, mentres que recentes investigacións apuntan a caverna de Escoteino, a 12&nbsp;km de Cnossos, como o real labirinto. Usada para a someter os mozos a probas iniciativas, as súas galerías subterráneas descenden até 55 metros de profundidade dispóndose en 4 niveis con rutura de niveis e zonas sen saída; polo percorrido hai bloques calcarios esculpidos que representan cabezas monstruosas. No fin do circuíto hai un altar de pedra. Alén diso, segundo algúns autores, o nome "labirinto" (labýrinthos), por aproximación etimolóxica coa palabra *labrys* (machado dobre), apuntaría para a seguinte interpretación: *labýrinthos* ó contrario da súa interpretación literal podería ser encarado como "palacio do labrys".

## Frescos 
[esquerda|miniatura|[Fresco mostrando un macaco.]]
Todos os frescos minoicos coñecidos son datados do período neopalacial. Foron atopados en Festo, Mália, Hagia Triada, Amnisos, Tílissos, e principalmente Cnossos, así como en Akrotiri, Agia Irini e Filácopi. Entre as representacións artísticas están procesións relixiosas, animais mariños (golfiños, peixes, polbos), terrestres (león, gato, macaco) e voadores (paxaros), flores e outras representacións botánicas, escenas de puxilismo e outras modalidades de loita, taurocatapsia (saltos sobre touros), seres mitolóxicos (grifóns) e deuses, persoas da sociedade, liteiras, etc. Os rostros dos homes eran pintados con vermello, mentres os das mulleres eran pintados de branco.

## Notas 
## Véxase tamén 
### Bibliografía 
*
*
*
*
Roy Baumeister

**Roy F. Baumeister**, nado o 16 de maio de 1953 en Cleveland, Ohio, é catedrático de psicoloxía na Universidade Estatal de Florida especializado en psicoloxía social e autor de moitos artigos e libros.

## Traxectoria 
Fillo máis vello dun negociante inmigrante e dunha mestra de escola estadounidense, estudou na Universidade de Princeton, a Universidade de Heidelberg, a Universidade de Duke e a Universidade de California.

## Ntotas
The New York Times Magazine

***The New York Times Magazine*** é o suplemento dominical do xornal *The New York Times*. Contén artigos de maior lonxitude que a usual nos publicados na edición diaria e escriben para el moitos colaboradores de prestixio. Tamén salientas polas súas fotografías, en particular no seu deseño e estilo.

## Historia 
A primeira edición foi o 6 de setembro de 1896 e contiña a primeira fotografía impresa nun xornal. A creación dun suplemento dominical "serio" foi parte dunha revisión masiva do diario disposta ese ano polo seu novo propietario, Adolph Ochs, dentro da cal ordenou excluír do xornal os artigos de ficción, as tiras de prensa e as notas sobre rumores sendo considerado en xeral como quen salvou ó *The New York Times* da ruína económica. En 1897, o suplemento publicou 16 páxinas de fotografías referidas ás vodas de diamante da Raíña Vitoria, unha "custosa fazaña" que a converteu nunha edición sumamente popular e axudou a lanzar o suplemento ó éxito.

Nos seus primeiros anos *The New York Times Magazine* comezou a tradición de ter colaboradores moi coñecidos, dende William Edward Burghardt Du Bois e Albert Einstein a moitos actuais e futuros presidentes dos Estados Unidos. Lester Markel, un "intenso e autocrático" xornalista que supervisou o *Times* dominical dende os '1920 até os '1950, alentou a concepción da revista cun foro de ideas. Durante o período que estivo a cargo, houbo colaboracións de personalidades tales como Lev Tolstoi, Thomas Mann, Gertrude Stein e Tennessee Williams. Cando en 1970 *The New York Times* introduciu a súa primeira páxina Op-Ed a revista deixou de publicar tantas notas editoriais.

## Notas 
## Véxase tamén 
### Ligazóns externas 
* Páxina oficial
Goodleit

**Goodleit** é unha empresa galega con sede en Curtis adicada ao envasado de derivados do leite.

## Historia
As orixes da empresa están en 2016, foi fundada por Ignacio e Alfonso Escobar López xunto con varios ex directivos da francesa Senoble que facía as sobremesas lácteas para Mercadona. Cun investimento de 70 millóns de euros no Polígono industrial Curtis-Teixeiro e unha superficie de 85 000 m2.

A fábrica está deseñada por unha empresa alemá e construída pola empresa vasca Balzola. A partir de 2018 procesará 70 mil toneladas de leite e en 2023 chegaría a 450 000 toneladas, o 17% do leite producido en Galiza.

## Fábrica
*Balzola, enxeñería.
*Grupo Rodiñas, edificios.
*SPX Flow, maquinaria.
*Aemsys, equipamento eléctrico.

## Notas
Jean Bethke Elshtain

**Jean Bethke Elshtain**, nada o 6 de xaneiro de 1941 e finada o 11 de agosto de 2013, foi unha filósofa e intelectual estadounidense. Foi mestra de ética social e política na Universidade de Chicago Divinity School cun nomeamento conxunto no departamento de ciencias políticas.

## Obras 
;Libros
* *Public Man, Private Woman: Women in Social and Political Thought* (1981)
* *Meditations on Modern Political Thought* (1986)
* *Women and War* (1987)
* *Power Trips and Other Journeys* (1990)
* *Just War Theory* (1991)
* *Democracy on Trial* (1993)
* *Augustine and the Limits of Politics* (1996)
* *Real Politics: Political Theory and Everyday Life* (1997)
* *New Wine in Old Bottles: International Politics and Ethical Discourse* (1998)
* *Who Are We? Critical Reflections and Hopeful Possibilities. Politics and Ethical Discourse* (2000)
* *Jane Addams and the Dream of American Democracy* (2002)
* *Just War against Terror: The Burden of American Power in a Violent World* (2003)
* *Sovereignty: God, State, Self* (2008)

## Notas 
## Véxase tamén 
### Bibliografía 
*
Dodrans

[miniatura|Deseño dun **dodrans** feito por [Henry Cohen (numismático)|Henry Cohen para  súa obra ''Description historique des monnaies frappées sous l'Empire romain*]]
O **dodrans **(voz latina) ou **dodrante** foi unha moeda da Antiga Roma de bronce emitida con carácter excepcional durante o período da República.

## Historia 
O dodrans ou dodrante, concibido cun valor de nove onzas e equivalente ás tres cuartas partes dun ás, foi emitido exclusivamente en dúas ocasións: en 127 a. de C, polo cónsul Marco Cecilio Metelo, e en 126 a. de C., polo maxistrado C. Cassio, quen paralelamente emitiu tamén outra denominación á marxe das regulares do sistema monetario: o bes.
### O dodrans de Metelo 
A emisión máis antiga, a de Metello, amosa no seu anverso o busto de Vulcano ollando á dereita, cun sombreiro cónico (píleo) rodeado por unha coroa de loureiro; pinzas no ombreiro e S ••• detrás.

No reverso presenta a característica proa de barco das moedas romanas desta época, arredor M•METELLUS sobre escudo Macedonio, e S ••• abaixo.

Ademais do dodrans, Metelo emitiu tamén un denario, un semis, un triens e un cuadrante.

O escudo macedonio e as grilandas de loureiro aluden á vitoria obtida polo pai do monetario, Quinto Cecilio Metelo Macedónico, en 148 a. de C, en tanto que a Vulcano se lle atribuía ser un devanceiro da familia de Metelo.
### O dodrans de Cassio 
No seu anverso preséntase a Vulcano ollando á dereita, con píleo e pinzas no ombreiro, e S ••• detrás. No reverso, un arco, C. CASSI arriba e S ••• á fronte.

Este mesmo monetario, ademais do dodrans, emitiu algúns escasos exemplares de bes, de denario e de cuadrante.

## Notas 
## Véxase tamén 
### Outros artigos 
* Moeda da Antiga Roma

### Bibliografía 
*Alfaro Asins, C. et al. *Diccionario de numismática*. Ministerio de Cultura. Madrid, 2009. ISBN 978-84-8181-405-7
*Burnett, Andrew. *Coinage in the Roman World*. Seaby. Londres, 1987. ISBN 978-0-900652-84-4
* Burnett, Andrew. *La Numismatique romaine, de la République au Haut-Empire.* Errance, París, 1991. ISBN 9782903442699
*Cohen, Henry. *Description historique des monnaies frappées sous l'Empire romain*. MM. Rollin & Feuardent. París, 1880-1892 (Tomo I: 1880. Tomo II: 1882. Tomo III: 1883. Tomo IV: 1884. Tomo V: 1885. Tomo VI: 1886. Tomo VII: 1888. Tomo VIII: 1892 (mais táboa de emperadores).
*Crawford, M. H. *Roman Republican Coinage*. I. Cambridge University Press. 1974.
* Crawford, M. H. *Coinage and Money Under the Roman Republic*. University of California Press. Berkeley - Los Angeles. 1985. ISBN 0-520-05506-3
* Depeyrot, Georges. *La monnaie romaine : 211 av. J.-C. - 476 apr. J.-C*. Éditions Errance. 2006. ISBN 2877723305
* Melville Jones, John R. *A Dictionary of Ancient Roman Coins.* Spink. Londres, 2003.
*Smith, William et. al. (1890). *A Dictionary of Greek and Roman Antiquities*. John Murray. Londres.
*Sutherland, C. H. V. *Roman Coins''. Barrie and Jenkins. Londres, 1974. ISBN 0-214-66808-8

### Ligazóns externas 
*Identificador de moedas da Antiga Roma 
* Digital Library Numis (bibliografía sobre numismática da Antiga Roma)  
* La Bible des monnaies romaines de 313 à 476 ap. J.-C.
Daphne Patai

**Daphne Patai**, nada en 1943, é unha estudosa e autora estadounidense. É profesora do departamento de linguas e cultura na Universidade de Massachusetts Amherst.

## Traxectoria 
É a filla do antropólogo Raphael Patai. Ten PhD en literatura brasileira.

## Escolma de obras 
**Myth and Ideology in Contemporary Brazilian Literature* (Associated University Presses, 1983)
**The Orwell Mystique: A Study in Male Ideology* (University of Massachusetts Press, 1984)
**Brazilian Women Speak: Contemporary Life Stories* (Rutgers University Press, 1988; 1993)
*''Women's Words: The Feminist Practice of Oral History* (co-edited with Sherna Berger Gluck; Routledge, 1991)
**Rediscovering Forgotten Radicals: British Women Writers 1889-1939* (co-edited with Angela Ingram; University of North Carolina Press, 1993)
**Professing Feminism: Cautionary Tales from the Strange World of Women's Studies* (written with Noretta Koertge; Basic Books, 1994)
**Professing Feminism: Education and Indoctrination in Women's Studies* (con N. Koertge; edición nova e estendida; Lexington Books, 2003)
**Heterophobia: Sexual Harassment and the Future of Feminism* (Rowman & Littlefield Publishers, 1998)
**Theory's Empire: An Anthology of Dissent* (co-edited with Will H. Corral; Columbia University Press, 2005)
**What Price Utopia?  Essays on Ideological Policing, Feminism, and Academic Affairs* (Rowman and Littlefield, 2008)
* *Historia Oral, Feminismo e Politica'' (São Paulo: Letra e Voz, 2010).

## Notas